Rojak (album Faizal Tahir)

Rojak ialah album studio kelima oleh penyanyi Faizal Tahir, dikeluarkan pada 2 Ogos 2019 oleh syarikat rakaman miliknya, Faithful Music dan diedarkan oleh Warner Music Malaysia. Empat lagu di dalam album ini telah dikeluarkan sebagai single. Rojak merupakan album studio terakhir beliau.

Latar belakang
Persoalan berkaitan penghasilan album baharu akhirnya terjawab apabila Faizal Tahir memuatnaik senarai runut untuk album studio kelimanya di laman sosial Instagram miliknya pada 16 dan 20 Julai 2019. Seterusnya pada 24 Julai, Faizal melalui akaun Instagram mendedahkan bahawa album terbarunya diberi judul Rojak bersempena dengan "keunikan orang (masyarakat), budaya dan bahasa yang melambangkan Malaysia". Menurut beliau, Rojak akan menjadi album studio terakhir beliau.

Single
Single pertama yang dikeluarkan untuk album Rojak ialah "Ragaman" pada 24 Ogos 2018 dengan muzik videonya menampilkan Nabila Huda. "Bisa Aja", single kedua untuk album ini dikeluarkan pada 18 Januari 2019, dengan tajuk dan lirik lagu menggunakan slanga bahasa Indonesia. Ratu dikeluarkan sebagai single ketiga dan mengambil masa sehingga lima tahun untuk disiapkan. "Fire & Water" dikeluarkan sebagai single keempat dan dipilih sebagai lagu tema filem BoBoiBoy Movie 2.

Keluaran dan sambutan
Rojak dikeluarkan pada 2 Ogos 2019. Bagi mempromosikan album ini, satu lukisan mural album Rojak telah dipaparkan di Kasturi Walk di sebelah Pasar Seni di Jalan Tun Tan Cheng Lock. Mural tersebut dilukis oleh Ab Hafiz Ab Rahman atau lebih dikenali sebagai Katun. Ini menjadikan Faizal sebagai artis Malaysia yang pertama dengan mural yang menggambarkan sampul album terbarunya.

Senarai runut

Sejarah keluaran

Rujukan

Album 2019
Album Malaysia tahun 2019
Album Faizal Tahir